Сесанарчу зияртан шолг1а дахар доладелира Нохчийчоьнан Мехкан Да Кадыров Рамзан х1оьттичахьана. Йоццачу хенахь юьртахь дира вуно доккха, сирла, хаза, кхузаманан лехамашнa жоп луш долу маьждиг, иштта дика тодира кхузара Ташо-Хьаьжин зиярт. Тодира бохучу дашо кхузахь динчу г1уллакхийн мах ца хадабо аьлла хета. И зиярт, бух т1ера дуьйна юхадича санна, ц1индина д1ах1оттийна. Г1ишлошъярхоша кхузахь йинарг йоккха комплекс ю. Г1ишло еш пайдаэцна уггар езчу кхоьчалех: шагат1улгах, ц1астах, болатах.